ม.หอการค้าฯ หั่นคาดการณ์ GDP ปี 59 เหลือโต 3% จากเดิมคาด 3.5-4%
ม.หอการค้าฯ หั่นคาดการณ์ GDP ปี 59 เหลือโต 3% จากเดิมคาด 3.5-4% โดยปัจจัยลบที่มีผลต่อเศรษฐกิจไทยในปีนี้ ได้แก่ ภัยแล้งยาวนาน หนี้ภาคครัวเรือนอยู่ในระดับสูง ประกอบกับเศรษฐกิจโลกยังฟื้นตัวไม่ชัดเจน 
12 พ.ค. 2559

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย ปรับลดคาดการณ์อัตราการขยายตัวทางเศรษฐกิจ (GDP) ในปี 59 เหลือเติบโต 3% จากเดิมที่คาดว่าจะเติบโต 3.5-4% โดยปัจจัยลบที่มีผลต่อเศรษฐกิจไทยในปีนี้ ได้แก่ ภัยแล้งยาวนาน หนี้ภาคครัวเรือนอยู่ในระดับสูง ประกอบกับเศรษฐกิจโลกยังฟื้นตัวไม่ชัดเจน
ส่วนในปี 60 คาดว่าเศรษฐกิจจะเติบโตได้ราว 3.4% ได้รับอานิสงส์จากมาตรการกระตุ้นบริโภค การลงทุนโครงสร้างพื้นฐานต่อเนื่องจากปีนี้ และภาคการท่องเที่ยวที่คาดว่าจะยังคงเติบโตอย่างต่อเนื่อง ขณะที่การส่งออกคาดว่าจะเติบโตสูงขึ้นมาที่ 0.8% จาก 0.4% ในปีนี้ และอัตรา เงินเฟ้อเป็นบวกเพิ่มขึ้นมาที่ 1.2% จาก 0.4% ในปีนี้